पाएं अपने शहर की ताज़ा ख़बरें और फ्री ई-पेपरडाउनलोड करें
फरसपाल से सुदीप त्रिपाठी
महेंद्र कर्मा की मौत के बाद उनके परिवार की सुरक्षा राज्०य सरकार के लिए बड़ी चुनौती बन गई है। दंतेवाड़ा के धुर नक्सल प्रभावित गांव फरसपाल में रह रहे कर्मा परिवार और नक्सलियों के बीच केवल एक पहाड़ी का फासला है। नक्सलियों ने हमले की नीयत से फरसपाल से 8-10 किमी दूर पहाड़ी पर कैंप बना रखा है।
सूत्रों के मुताबिक, नक्सली केवल मौका देख रहे हैं। वे कई बार गांव के खेतों तक आ चुके हैं, लेकिन तगड़ी सुरक्षा की वजह से अपने इरादों में सफल नहीं हो सके हैं।
फरसपाल में कर्मा के बंगले के आगे कोई दूसरा घर नहीं है। घर के आसपास सब्जी और फलों के बगीचे हैं, जिनके चारों तरफ फोर्स 24 घंटे तैनात रहती है। फरसपाल से बीजापुर जिले की तरफ जाने वाले रास्ते को नक्सलियों ने गड्ढा खोदकर ब्लॉक कर रखा है।
यहां दर्जनभर पेड़ भी सड़क पर गिरा दिए गए हैं। कर्मा परिवार की निजी खुफिया सेवा के अधिकारियों ने बताया कि यहीं से शुरू होने वाली पहाडिय़ों के पीछे नक्सलियों का कैंप है। सूत्रों के मुताबिक, इस कैंप की जगह 10-15 किमी के दायरे में बदलती रहती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva mai_Deva awa_Deva hin_Deva hin_Deva hin_Deva zho_Hant eng_Latn